Mikkel Hansen, der netop er kommet Aalborg Håndbold for at spille, har nu fået grønt lys af lægerne til at spille. Et lægetjek har vist, at Mikkel Hansens krop har taget godt imod det blodfortyndende medicin, som han får efter en blodprop i lungerne. Derfor har en udtrapning af medicinen allerede fundet sted. Mikkel Hansen skal altså på banen nu på lørdag, hvor holdet spiller på hjemmebane mod Nordsjælland Håndbold. - Jeg er naturligvis rigtig glad for, at behandlingen har båret frugt, og at jeg er blevet klar til at spille førend forventet. Nu glæder jeg mig rigtig meget til at komme i kamp igen, samt ikke mindst at få debut på hjemmebane foran vores mange fans, udtaler Mikkel Hansen, mens direktør Jan Larsen supplerer: - At vi i sidste uge fik denne positive besked, var mere end vi havde turde håbe på. Det at Mikkel er klar til at komme i kamp for os 3-4 uger tidligere end forventet er fantastisk, ikke bare for os, men for hele HTH Herreligaen og håndboldfans i hele landet. Vi håber selvfølgelig også, at vores mange trofaste fans er klar til at komme og støtte Mikkel og holdet allerede lørdag eftermiddag.

Referat:
Mikkel Hansen er allerede klar til at spille hjemmekampen for Aalborg Håndbold mod Nordsjælland på lørdag.